Saga (yhtye)

**Saga** on kanadalainen, vuonna 1977 perustettu progressiivisen rockin yhtye. Heidän ensilevytyksensä julkaistiin vuonna 1978. Yhtyeen neljäs albumi, *[[Worlds Apart (Sagan albumi)|Worlds Apart]]*, oli hitti paitsi Saksassa (jossa yhtye mursi läpi jo ensilevyllään), myös Yhdysvalloissa, missä se myi kultaa eli 500&nbsp;000 levyä. Levyn tunnetuimmat kappaleet ovat ”Wind Him Up” ja ”On the Loose”, joista molemmista on tehty myös rockvideot. Lienee syytä mainita, että yhtyeen v. 1982 julkaistu *[[In Transit]]* oli maailman ensimmäinen CD-levyllä julkaistu live-rock-albumi. Äänitys oli myös ensimmäinen kokonaan digitaalinen (ns. DDD).

Sagan kuudes, popvoittoinen albumi *[[Behaviour (Sagan albumi)|Behaviour]]* (1985) ylsi ilmestyttyään silloisen Länsi-Saksan pitkäsoittolistan toiseksi. Samana kesänä Saga esiintyi yhdessä Foreignerin, Marillionin ja Night Rangerin kanssa suurelle yleisölle Saksan Rock am Ring -festivaalilla.

Tämän albumin jälkeen yhtye hajosi, ja laulaja Michael Sadler, kitaristi Ian Crichton sekä basisti Jim Crichton jatkoivat triona yhdessä rumpali Curt Cressin kanssa vuoden 1987 *[[Wildest Dreams (Sagan albumi)|Wildest Dreams]]* -albumilla. Yhdysvaltalainen Atlantic-levy-yhtiö julkaisi levyltä videon ”Only Time Will Tell”, mutta se ei menestynyt.

Tämän jälkeen Saga palasi progressiivisempaan musiikkiin, ja vuonna 1993 yhtye kokoontui jälleen kosketinsoittaja Jim Gilmourin ja rumpali Steve Negusin kanssa vuoden 1980 *[[Silent Knight]]* -albumin kokoonpanoon levyllä *[[The Security of Illusion]]*.

Saga jatkoi säännöllistä levynjulkaisua läpi 1990- ja 2000-lukujen, tosin vuoden 2003 jälkeen yhtyeen rumpalit ovat vaihdelleet Steve Negusin erottua. Yhtyeen suosio Saksassa, Skandinaviassa ja Puerto Ricossa on ollut pysyvää. Sagan myöhemmistä levyistä vuoden 2001 *[[House of Cards (Sagan albumi)|House of Cards]]* on ollut menestynein. Se ylsi Saksan albumilistalla sijalle 34. Levyltä tehtiin myös musiikkivideo kappaleesta "Money Talks".

Vuoden 2007 *[[10,000 Days (Sagan albumi)|10,000 Days]]* -levyn jälkeen Michael Sadler ilmoitti vetäytymisestään perhesyihin vedoten, ja vuoden 2009 *[[The Human Condition]]* -levylle yhtye värväsi laulajaksi niin ikään kanadalaisen Rob Morattin. Yleisö ei kuitenkaan hyväksynyt häntä, ja vuonna 2011 Sadler palasi yhtyeeseen – sopivasti levyttämään yhtyeen 20. levyn, joka sai nimen *[[20/20 (Sagan albumi)|20/20]]* (2012). *[[Symmetry]]* on kokoelma uudelleen akustisesti työstettyjä, vanhempia Saga-kappaleita.

## Diskografia
### Studioalbumit
**[[Saga (albumi)|Saga]]* (1978)
**[[Images at Twilight]]* (1979)
**[[Silent Knight]]* (1980)
**[[Worlds Apart (Sagan albumi)|Worlds Apart]]* (1981)
**[[Heads or Tales]]* (1983)
**[[Behaviour (Sagan albumi)|Behaviour]]* (1985)
**[[Wildest Dreams (Sagan albumi)|Wildest Dreams]]* (1987)
**[[The Beginner’s Guide to Throwing Shapes]]* (1989)
**[[The Security of Illusion]]* (1993)
**[[Steel Umbrellas]]* (1994)
**[[Generation 13]]* (1995)
**[[Pleasure & the Pain]]* (1997)
**[[Phase One]]* (1997)
**[[Full Circle (Sagan albumi)|Full Circle]]* (1999)
**[[House of Cards (Sagan albumi)|House of Cards]]* (2001)
**[[Marathon (Sagan albumi)|Marathon]]* (2003)
**[[Network (albumi)|Network]]* (2004)
**[[Trust (Sagan albumi)|Trust]]* (2006)
**[[10,000 Days (Sagan albumi)|10,000 Days]]* (2007)
**[[The Human Condition]]* (2009)
**[[20/20 (Sagan albumi)|20/20]]* (2012)
**[[Sagacity]]* (2014)
**[[Symmetry]]* (2021)

### Livealbumit
**[[In Transit]]* (1982)
**[[Detours]]* (1997)
**[[The Chapters Live]]* (2005)
**[[Worlds Apart Revisited]]* (2007)
**[[Contact – Live in Munich]]* (2009)
**[[Heads or Tales – Live]]* (2011)
**[[Spin It Again! Live in Munich]]* (2013) 
**[[Live in Hamburg (Sagan albumi)|Live in Hamburg]]* (2016)
**[[So Good So Far - Live at Rock of Ages]]* (2018)

## Lähteet